Sino ba ang magpapatupad ng magna karta ng kababaihan?

Ang Estado, pribadong sector, ang lipunan at lahat ng tao ay dapat na makiisa. Ang Gobyerno ng Pilipinas ang pinakapunong tagapagpatupad ng batas na it at bilang tagapagpatupad, ang Gobyerno ay naatasan na:

* Pigilin ang diskriminasyon laban sa kababaihan at paglabag sa mga karapatan;
* Protektahan ang mga kababaihan laban sa diskriminasyon at paglabag sa kanilang mga karapatan ng mga pribadong korporasyon, institusyon, at mga indibidwal;
* Itaguyod at tuparin ang mga karapatan ng kababaihan sa lahat ng larangan, kabilang ang kanilang mga karapatan sa matibay na pagkakapantay-pantay at walang diskriminasyon.